text: Borgmester stolt af sin Danmarksmester 
  03 maj 2016 kl. 10.48
  21-årige Emil Stenkjær Hansen er Danmarksmester i sit fag. Det blev tirsdag fejret på rådhuset i Sønderborg. 
  I februar tog 21-årige Emil Stenkjær Hansen guldmedaljen i DM i Skills i Fredericia.
  Her blev der konkurreret i 36 håndværksfag, og han løb med titlen som Danmarks bedste automatiktekniker.
  Allerede dengang var Sønderborgs borgmester, Erik Lauritzen (Soc.dem), ude og ønske ham tillykke, men først tirsdag lykkes det de to, at få et møde i hus.
  Borgmesteren havde inviteret Danmarksmesteren til Sønderborgs rådhus, hvor han tog imod og officielt sagde tillykke med den fine titel som vinder af DM i Skills.
  DM i Skills er det danske mesterskab  for erhvervsuddannelserne og skal give uddannelserne noget omtale, men også med sit konkurrenceelementet få de unge på erhversuddannelserne til at sætte sig højere mål.
  